סוף הסיפור. זה נראה היה כמו קאמבק, אבל מכבי פ"ת כשלה ברגע האמת וירדה לליגה הלאומית. הקבוצה של משפחת לוזון, נגדה נפסק העונה עונש הפחתת שלוש נקודות בשל התגרה המכוערת בסיום המשחק מול הפועל חיפה, ירדה לליגת המשנה ומצטרפת להפועל ראשל"צ והפועל פ"ת.

שחקניו של משה סיני היו זקוקים לניצחון במשחק במחזור האחרון בליגת העל מול עירוני רמה"ש, ולקוות שהפועל באר שבע והפועל חיפה ימעדו במשחקים המקבילים. זה לא קרה, ופ"ת אפילו לא הצליחה לנצח את המשחק שלה שהסתיים בתיקו 0:0 וגרם למארחת לנשור לליגת המשנה לראשונה מאז שנת 1991.

מהלך המשחק

דקה שביעית': האיום הראשון במשחק היה דווקא של רמת השרון. בן מלכה בעט לשער על סף הרחבה והכדור שלו חלף ליד הקורה של רובי לבקוביץ'

סיכום מחזור הנעילה:

12': שער היתרון המוקדם של ב"ש כנראה הרדים את פ"ת ואבי סופר האורח כמעט והפתיע את לבקוביץ' כשבעט כדור מסוכן מ-25 מטרים שהשוער הצליח להדוף רק לקרן.

מרעי מנסה שוב לכבוש. רמה"ש הייתה עדיפה במחצית הראשונה (צילום: אורן אהרוני)

35': רמת השרון המשיכה לשלוט ב"מושבה" וכמעט עלתה ליתרון. בן מלכה שלח את אפרים אספא שנותר לבד מול לבקוביץ' והשער, אבל הכדור שגלגל החלוץ חלף בסמוך לקורה ולא נכנס.

אוהדי פ"ת מאוכזבים במושבה. בהתחלה הם האמינו שזה אפשרי (צילום: אורן אהרוני)

38': טל מעבי הגביה כדור מאגף שמאל, סביטי ליפנייה טעה בהרחקה ומרואן קבהא המשיך את כדור מהאוויר מול השער , אבל זה פגע בנוסבאום והורחק.

64': סוף סוף הזדמנות טובה למארחים לכיבוש. לייבוביץ' הדף כדור שנשלח למרעי מחוץ לרחבה ומנשה משיח לא ראה זאת. דני פרדה השתלט על הכדור החוזר, אבל הגנת האורחים הצליחה להרחיק את הסכנה.

האוהד מספר אחד, אבי לוזון. הפנים אומרות הכל (צילום: אורן אהרוני)

67': לייבוביץ' המשיך במשחק המצוין שלו. השוער הצליח לעצור בעיטה של בלם קבוצתו יניב לביא שכמעט ונכנסה לרשת אחרי כדור רוחב של טל בן חיים. פרדה השתלט על הכדור החוזר ומסר למרעי שהיה לבד מול השער, אבל לייבוביץ' שוב מנע שער.

איציק לוזון. צריך להתחיל לחשוב על נס ציונה ורעננה (צילום: אורן אהרוני)

81': המחליף יעקב אוריאן כמעט וכבש שער לרמת השרון כשבעט מ-20 מטרים, אבל לבקוביץ' עצר את הסכנה.

משה סיני. גם הוא לא הצליח להושיע את המלאבסים (צילום: עוז מועלם)

הרכבים

מכבי פתח תקווה : רובי לבקוביץ; חגי גולדנברג, ניצן דמארי, שי מימון, טל מעבי; מרואן קבהא, סבסטיאן סנסוני (57, דרור דגו), גידי קניוק (68, נס זמיר), דני פרדה; ויקטור מרעי, טל בן חיים.